דמוגרפיה של הודו

הודו היא המדינה הראשונה בעולם מבחינת מספר התושבים, אוכלוסייתה מונה נכון ל-2022 למעלה מ-1.4 מיליארד נפש. למרות ששטח הודו הוא כ-2.5 אחוז מהשטח היבשתי בעולם, אוכלוסייתה מונה כשישית מכלל אוכלוסיית העולם. הודו האימפריאלית כללה גם את שטחי פקיסטן ובנגלדש של ימינו. הודו שלאחר קבלת העצמאות, כמו גם פקיסטן ובנגלדש, הייתה מדינה חקלאית נחשלת. כ-18 אחוזים מהאוכלוסייה חיו בערים. בשלוש המדינות חיו ב-1950 (לאחר פיצול 1947) כ-440 מיליון בני אדם, מתוכם כ-360 בהודו עצמה. שיעור הפריון בהודו הגיע בשנות החמישים של המאה העשרים ל-6 ילדים לאישה, ובחבלים הכפריים אף יותר. האוכלוסייה התרבתה במהירות: בשנות החמישים 21.64%, בשנות השישים ב-24.8%, בשנות השבעים ב-24.7%, ובשנות השמונים ב-23.87%. משנות התשעים החל בהודו שינוי כלכלי, והחל תהליך מוגבר של עיור. הודו עברה את סין במספר האוכלוסין סביב תחילת שנת 2023, וזאת בגלל קצב הריבוי הטבעי הגבוה יותר בהודו לעומת מדיניות הילד האחד שהייתה נהוגה בסין בין 1979 ל-2015. נכון ל-2013, נוספו בהודו כ-15 מיליון תושבים בשנה, בעוד שבסין רק כשבעה. עם זאת, שיעור הילודה בהודו נמצא בירידה עקבית: בשנות ה-50 של המאה העשרים התקרב שיעור הפריון ל-6 ילדים לאישה; בעשור השני של המאה ה-21 הוא ירד לסביבות 2.3 (נכון ל-2016). בשנת 2021 הודיעה הודו כי שיעור הפריון ירד ל–2 ילדים לאישה. בעקבות השינויים הכלכליים שהתבססו על הפחתת מעורבות הממשלה החל מ-1991, החל התוצר של הודו לצמוח במהירות, היא ממוקמת במקום השלישי בעולם בתמ"ג לפי שוויון כוח הקנייה אם כי לא בתוצר הנומינלי או בתוצר לנפש, שם היא ממוקמת במקום נמוך. הודו מאופיינת בהבדלים גדולים בין אזוריה הגאוגרפיים: בהכללה, הדרום, ובעיקר מדינות מהאראשטרה, טאמיל נאדו, קרלה וקרנטקה, מוביל בעיור, באוריינות, ומבחינה כלכלית, ואילו הצפון, ובמיוחד המדינות הצפופות שלמרגלות הרי ההימלאיה, כמו ביהר ואוטאר פרדש, ראג'סטאן, ג'הרקאנד ומאדהיה פרדש, הוא בעל אופי חקלאי יותר ונחשל. מאפיינים אלה מתגלגלים גם למאפיינים הדמוגרפיים: בצפון יש עדיין מדינות עם שיעורי פריון של מעל שלושה ילדים לאישה, ואילו בדרום שיעורי הפריון דומים לאלה של אירופה - סביב 1.8. נכון ל-2022 אומדן שיעור הפריון בהודו הוא מעט מעל 2 ילדים לאישה. נכון ל-2016 היה אומדן שיעור הפריון בהודו סביב 2.3 ילדים לאישה. שיעור הילודה הגולמי היה 20.4 ב-2016, אבל התפלג בצורה לא אחידה. כך למשל בביהאר 26.8 לידות ל-1000 ואילו בגואה ובמאניפור 12.9. לא כל הלידות מדווחות - ב-2007 היה שיעור הלידות המדווחות 74.5% והוא עלה ב-2016 ל-86 אחוזים. הגיל הממוצע לנישואין הוא 22. ב-2016: שיעור התמותה במדינה כולה היה 6.4. שיעור תמותת תינוקות -34. שיעור הפטירות המדווחות היה 78.1 אחוזים ב-2016 תוחלת החיים בהודו נכון ל-2014 היא סביב 68, 70 לנשים ו-66 לגברים. קצת למעלה מ-30 אחוז מכלל תושבי הודו הם למטה מגיל 15, לעומת ממוצע כלל עולמי הנמוך מ-30 אחוז. אוכלוסיית הודו מחולקת לכ-2,000 קבוצות אתניות נפרדות ולדתות רבות. הדת הנפוצה היא הינדו בה מאמינים כ-80 אחוז מכלל התושבים. הודו היא המדינה השנייה בעולם מבחינת מספר התושבים המוסלמים המהווים למעלה מ-13 אחוז מכלל תושביה. בהודו יש מבנה של קאסטות. הקאסטה הנמוכה ביותר - הדלית - מהווה 16.6 אחוזים מאוכלוסיית הודו (2011). הבריטים ערכו מספר מפקדי אוכלוסין בהודו, החל מ-1871. מאז קבלת העצמאות נערכים בהודו מפקדי אוכלוסייה אחת לעשר שנים. מפקד האוכלוסייה המקיף האחרון בוצע בשנת 2011. תושבי הודו מדברים במספר משפחות של שפות ובמאות שפות (מתוכן רק 22 שפות הן שפות רשמיות). השפה אותה מדברים מספר התושבים הגדול ביותר היא הינדי, כ-250 מיליון דוברים, ואחריה אנגלית אותה דוברים כ-150 מיליון איש ומבינים ברמה חלקית עוד מיליונים רבים. הודו היא המדינה השנייה בעולם מבחינת מספר התושבים דוברי האנגלית. שפות נוספות שמדוברות בהודו הן בנגלית (200 מיליון דוברים בעולם, בעיקר בבנגלדש, כמה עשרות מיליונים בהודו), פנג'אבית (100 מיליון בעולם, מרביתם בפקיסטן), טלוגו בדרום הודו עם כ-75 מיליון, מראטהי, במרכז הודו, (יותר מ-70 מיליון), וטמילית בדרום עם כ-70 מיליון. כ-30 אחוז מהאוכלוסייה מתגוררים בכ-200 ערים, 70 האחוזים הנותרים מתגוררים בכ-550,000 כפרים. מדיה וקבצים בנושא דמוגרפיה של הודו בוויקישיתוף נתוני הודו, באתר ספר העובדות העולמי United Nations, World Population Prospects: The 2022 revision – India "World Population Prospects – Population Division – United Nations". population.un.org. נבדק ב-2022-07-13. נתונים רשמיים http://www.mospi.gov.in/sites/default/files/publication_reports/Women%20and%20men%20in%20india-2017%20Mail.pdf מספר הלידות המדווחות ב-2016 היה כ- 22.201 מיליון לעומת אומדן כולל של כ-25.989 מיליון http://www.censusindia.gov.in/2011-Documents/CRS_Report/CRS%20FINAL%20REPORT%202016_21062018.pdf אומדן של 8.153 מיליון מול 6.35 שדווחו בפועל הנתונים אומתו בחלקם מהאתר הרשמי - טבלה 1.1 http://www.mospi.gov.in/sites/default/files/publication_reports/India_in_figures-2018_rev.pdf "United Nations Statistics Division – Demographic and Social Statistics". {{cite אומדן של הילודה והתמותה בהודו web|url=http://www.censusindia.gov.in/Vital_Statistics/SRS_Bulletins/Bulletins.aspx%7Ctitle=Census of India : Sample Registration System (SRS) Bulletins|last=ORGI|website=www.censusindia.gov.in}} "Census of India Website : Office of the Registrar General & Census Commissioner, India". www.censusindia.gov.in. http://rchiips.org/NFHS/pdf/NFHS4/India.pdf NFSH-4 NFSH-4 Vijaita Singh (24 בפברואר 2015). "Muslim share of population up 0.8%, Hindus' down 0.7% between 2001 and 2011". Indian Express. Indian Express. נבדק ב-2015-02-24. {{cite web}}: (עזרה) Abantika Ghosh, Vijaita Singh (24 בינואר 2015). "India's Religious Census 2011: Hindus Below 80% For the First Time". Indian Express. Indian Express. נבדק ב-2015-01-27. {{cite web}}: (עזרה) "Muslim politics: At a crossroads". livemint.com. Livemint. נבדק ב-28 באוקטובר 2014. {{cite web}}: (עזרה) "The Untold Census Story". OpenMagazine-PR Ramesh. 15 במרץ 2014. {{cite news}}: (עזרה) "Population by religious community – 2011". 2011 Census of India. Office of the Registrar General & Census Commissioner. אורכב מ-המקור ב-25 באוגוסט 2015. נבדק ב-25 באוגוסט 2015. {{cite web}}: (עזרה)